ତାଲାବନ୍ଦର ପ୍ରଭାବ ! ୫ ଏପ୍ରିଲ୍ ପରେ ବୁଧବାର ଦିଲ୍ଲୀରେ ସବୁଠୁ କମ୍ କରୋନା ସଂକ୍ରମିତ ଚିହ୍ନଟ - Prameya News7\nତାଲାବନ୍ଦର ପ୍ରଭାବ ! ୫ ଏପ୍ରିଲ୍ ପରେ ବୁଧବାର ଦିଲ୍ଲୀରେ ସବୁଠୁ କମ୍ କରୋନା ସଂକ୍ରମିତ ଚିହ୍ନଟ\nନୂଆଦିଲ୍ଲୀ ୧୯/୫ଃ ଦିଲ୍ଲୀରେ ତାଲାବନ୍ଦକୁ ପାଖାପାଖି ମାସେ ପୂରିଲାଣି। ଏବେ ଏହାର ପ୍ରଭାବ ଦେଖିବାକୁ ମିଳିଛି। ବୁଧବାର ଦିଲ୍ଲୀରେ ୩ ହଜାର ୮୪୬ ସଂକ୍ରମିତ ଚିହ୍ନଟ ହୋଇଛନ୍ତି। ୫ ଏପ୍ରିଲ ପରେ ପ୍ରଥମ ଥର କରୋନାର କମ୍ ମାମଲା ୧୯ ମେ'ରେ ମିଳିଛି। ଏହାସହ ସୁସ୍ଥ ହାର ମଧ୍ୟ ବୃଦ୍ଧିପାଇଛି। ସଂକ୍ରମିତଙ୍କ ଠାରୁ ଦୁଇ ଗଣ ଅଧିକ ଆକ୍ରାନ୍ତ ସୁସ୍ଥ ହୋଇ ଫେରିଛନ୍ତି। ଗତ ୨୪ ଘଣ୍ଟାରେ ଦିଲ୍ଲୀରେ ୯ ହଜାର ୪୨୭ କରୋନା ଆକ୍ରାନ୍ତ ସୁସ୍ଥ ହୋଇଛନ୍ତି।\nदिल्ली में #COVID19 के 3,846 नए मामले सामने आए हैं, कोरोना से 9,427 लोग ठीक हुए और 235 लोगों की मौतें हुई हैं।\nसक्रिय मामले- 45,047 pic.twitter.com/pUEHFf71jA\nକିନ୍ତୁ ରାଜଧାନୀରେ ସଂକ୍ରମିତଙ୍କ ମୃତ୍ୟୁ ସଂଖ୍ୟା ଚିନ୍ତାର କାରଣ ପାଲଟିଛି। ଦେଶର ରାଜଧାନୀ ଦିଲ୍ଲୀରେ ବୁଧବାର ୨୩୫ ଲୋକଙ୍କ ଜୀବନ ନେଇଛି କରୋନା। ଏବେ ଦିଲ୍ଲୀରେ ସଂକ୍ରମଣ ହାର ୭.୬୧ ପ୍ରତିଶତକୁ ଖସିଆସିଛି। ସରକାରୀ ତଥ୍ୟ ଅନୁସାରେ, ବର୍ତ୍ତମାନ ଦିଲ୍ଳୀରେ ୪୫ହଜାର ୪୭ ସଂକ୍ରିୟ ଆକ୍ରାନ୍ତ ଅଛନ୍ତି।\nରାଜଧାନୀରେ ଏବେ ସୁଦ୍ଧା ମୋଟ ୧୪ ଲକ୍ଷ ୬ ହଜାର ୭୧୯ ସଂକ୍ରମିତ ଚିହ୍ନଟ ହୋଇସାରିଛନ୍ତି। ଏହା ସହ ୨୨ ହଜାର ୩୪୬ ଜଣ କରୋନାରେ ପ୍ରାଣ ହରାଇଛନ୍ତି। ଏହା ପୂର୍ବରୁ ୧୭ ମେ ଅର୍ଥାତ ସୋମବାର ଦିଲ୍ଲୀରେ ୪ ହଜାର ୫୨୪ ସଂକ୍ରମିତ ଚିହ୍ନଟ ହୋଇଥିଲେ। ଏହା ପରେ ବୁଧବାର ରାଜଧାନୀରେ ୫ ହଜାରରୁ କମ୍ ସଂକ୍ରମିତ ଚିହ୍ନଟ ହୋଇଛନ୍ତି।
